钦定古今图书集成/明伦汇编/氏族典/第581卷 > 耶律余睹
## 钦定古今图书集成/明伦汇编/氏族典/第581卷 > 耶律余睹

按《辽史耶律余睹传》：“余睹，一名余都姑，国族之近者
也。慷慨尚气义，保大初，历官副都统。其妻天祚文妃
之妹。文妃生晋王最贤，国人皆属望。时萧奉先深忌
余睹，诬余睹结驸马萧昱、挞葛里，谋立晋王。事觉，杀
昱及挞葛里妻赐文妃死。余睹在军中，闻之惧，叛归
女直，为监军，久不调，意不自安，遁西夏，夏人不纳，卒。”